title: "Uastkap (Prowins)"
text: "Det Uastkap Prowins (\u00fc\u00fcb Ingels: Eastern Cape Province, \u00fc\u00fcb Xhosa: IPhondo laseMpuma-Koloni, \u00fc\u00fcb Afrikaans: Provinsie Oos-Kaap) as ian faan d\u00f6n nj\u00fc\u00fcgen prowinsen faan S\u00fc\u00fcdaafrika. At prowins leit uun a s\u00fc\u00fcdwaast faan't lun. Uun a nuurd leit det Freistoot Prowins, uun a nuurduast lei Lesotho an det Kwazulu-Natal Prowins, uun a uast an s\u00fc\u00fcd leit de Indisk Oosean, uun a waast leit det Waastkap Prowins an uun a nuurdwaast det Nuurdkap Prowins. Det hee 6.562.053 lidj (2011). At hoodsteed faan\u2019t prowins as Bhisho.\n\nGeografii\nAt jaft grat onerskiasen uun't lunskap, faan a strunen uun't s\u00fc\u00fcd an uast tu't gred uun't uastdial faan't banenlun an en dial faan det Grat Karoo uun a nuurdwaast. Uun a s\u00fc\u00fcd san \u00fctjdeenet walter. En r\u00e4 faan berger ferleept troch a maden faan't prowins an a Witteberger an Drakensberger lei uun det nuurduastgrens. De huuchst ponkt uun't prowins as Ben Macdhui (3001 m), wat nai bi't grens tu Lesotho as.\n\nA W\u00e4\u00e4lt faan a Plaanten\nDet grat dial faan't lunskap faan't prowins as faan fynbos, en slach faan bosk- of hiaslun, bedobet.\n\nSteeden\n\n \nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee tau steed-munisipaliteeten (Buffalo City an Nelson Mandela Bay) an seeks distrikt-munisipaliteeten:\n Alfred Nzo\n Amathole\n Chris Hani\n Joe Gqabi\n Tambo\n Sarah Baartman\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 6.562.053 lidj: 3.472.353 faan a lidj san w\u00fcfh\u00f6\u00f6d an 3.089.701 san karmen.\n\nSpriiken\n\nEfter't folksteeling uun't juar 2001, 83,4 % faan a lidj uun't prowins snaaket Xhosa (Isixhosa) an 9,3 % Afrikaans.\n\nHistoore\nAt prowins wurd 1994 gr\u00fcnlaanjen, \u00fc\u00fcs dialen faan det Kapprowins an't bantustan Transkei m\u00e4't bantustan Ciskei tuplaanjen wurd.\n\nPolitiik\n\nDet Eastern Cape Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2019 as Oscar Mabuyane faan det African National Congress (ANC). Det ANC as sant 1994 det starkst partei uun't parlament.\n\nD\u00f6n ual premier-ministern san: Phumulo Masualle (2014-2019), Noxolo Kiviet (2009-2014), Mbulelo Sogoni (2008-2009), Nosimo Balindlela (2004-2008), Makhenkesi Stofile (1997-2004), Raymond Mhlaba (1994-1997).\n\nWiartskap\nAt prowins hed uun't juar 2016 en BIP faan 331.093 miljuunen Rand, wat 7,6 % faan't BIP faan S\u00fc\u00fcdaafrika as.\n\nPers\u00f6\u00f6nelkhaiden\n Nelson Mandela (1918-2013), president faan S\u00fc\u00fcdaafrika, wurd uun't steed Mthatha b\u00e4\u00e4ren.\n\nKwelen\n\nProwins uun S\u00fc\u00fcdaafrika"